hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu ast hu en hu en hu hu hu hu hu hu hu hu hu de hu es hu pl hu en hu id hu ms hu en hu en hu en hu en hu et hu en hu en hu en hu en hu en hu fi hu en hu hu hu hu en hu hu hu en hu hu en hu en hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
DÉL-INDIA - SRI LANKA KÖRUTAZÁS, Isten országából Szindbád smaragd szigetére 2023.01.03.-2023.01.20.
2023. január 3. – január 21.
Körutunk összeállításakor két szempont vezérelt bennünket: Kellemesen és változatosan bejárni a hindu és buddhista világ bölcsőit.
Mindenekelőtt azt szeretnék megmutatni, hogy az Indiára vonatkozó negatív sztereotípiák hamisak és létezik olyan körutazás, ahol a különleges helyszínek, a természeti kincsek, épített világcsodák és a kulturális sokk mellett kifejezetten kellemes szállások és vacsorák biztosítják utazásunk kényelmét. Utunk éppen ezért nemcsak szemet gyönyörködtető, hanem szellemi táplálékkal és gasztronómiai élményekkel is szolgál majd.
Utazásunk “Isten országából”, Kerala trópusi lagúnáiból indul, átszeli Dél-India még néhol esőerdővel borított 2000 méteres hegygerinceit. A teaföldekről Tamil Nadu pálmafás alföldjén megértjük a hindu templomok evolúcióját és szertartásait, majd Lanka zöld mezőiben és erdeiben a buddhizmus épített csodái és Dél-Ázsia elefántjai, ajakos medvéi és leopárdjai között kalandozunk.
Ajánljuk mindazoknak, akik először merészkednének a Hindusztáni-félszigetre (és nem akarnak csalódni), illetve mindenkinek, aki színvonalas program mellett kellemes, egzotikus és tartalmas útra vágyik.
jan. 3. Budapest – Dubai – Cochin
Indulás Budapestről 16:20-kor, érkezés Dohába 23:15-kor, átszállás, továbbindulás Cochinba 01:35-kor. Éjszaka a repülőgép fedélzetén.
Érkezés éjjel 08:30-kor India délnyugati csücskébe, „Isten országába”, Keralába. India délnyugati csücske, trópusi, buja zöld környezetével és zsúfoltságtól mentes hangulatával ideális hely indiai akklimatizálódásunkhoz. Transzfer (1 óra) a repülőtérről, becsekkolás, majd kényelmes indulás Cochin felfedezésére. A korai gyarmatosítás, a nagy földrajzi felfedezések korának híres kikötőjében barangolunk: Cochin óvárosa, Szent Ferenc-templom (1510), Vasco da Gama egykori sírja, Holland palota, Mattancseri zsinagóga (1568), Santa Cruz-katedrális, a kínai halászhálók és a Cochin-erőd. Vacsora és szállás az öbölben: Crowne Plaza 5*
jan. 5. Cochin – Alleppey
Reggeli után kényelmes indulás Alléppibe (Alappúzsába). Utazás a Malabár-partvidék különleges lagúnáinak vízi világába (1 óra), ahol a tenger és az édesvíz találkozásánál kanálisok, tavacskák és szigetek százain élnek a holtágak népei, s ahol egy romantikus program vár bennünket a hagyományos lakóhajók fedélzetén. Ebéd, majd hajózás a lagúnákon, kikötésekkel. Vacsora és szállás a hajón: Lakes & Lagoons
jan. 6. Kumarakom – Munnar
Reggeli a hajón. Kikötést követően a Nyugati-Ghatokba utazunk (4 óra), utunk az érdekesebb pontokon (kilátás, vízesés), meg-meg szakítjuk. Az 1800 méter feletti hűs hegyvidék a brit gyarmati idők alatt is kedvelt pihenőhely volt a forró évszak hősége elől „menekülő fehéreknek”. A frissítő, hűs éghajlati adottságok ideális terepet kínáltak a gyarmati időkben kialakított kávé-, tea- és kardamon-ültetvényeknek. Munnár, a három folyó városa évszázadok óta a terület bázisa. Érkezésünk után látogatás egy teaültetvényen, séta és ismerkedés a tealevelek fermentálási módozataival, később vacsora. Szállásunk az ültetvények mellett fekszik és a meredek völgyekre, csipkés hegygerincekre néz.: Windermere Estate 4*
jan. 7. Munnar – Madurai
Reggeli után kényelmes indulás a rododendronok és fenyők világából Tamil Nadu pálmafái közé. Indulás előtt alternatív kardamon-ültetvény séta a felhők felett. Mialatt buszunk lekanyarog (4 óra) a hegyekből Maduráj alföldjére fotós és lábnyújtós megállókat teszünk. Érkezés után még élvezhetjük szállásunk kertjét és medencéjét. Két éjszakát maradunk Madurai oázisában. Vacsora és szállás: Heritage Madurai 4*
Reggeli után városnézés a Tamil kultúra központjában, Madurájban. Dél-India egyik legnagyobb és legimpozánsabb zarándokhelyének felfedezése. Sívának (a szépnek) és feleségének, Párváthinak (a halszeműnek) szentelték a hat hektáron elterülő Szundarísvara – Mináksí-templomkomplexumot: 50 méteres gopurák (kapuzatok, tornyok), misztikus templombelsők és szent fürdők, köztük az Arany Liliom medence. Később a 17. századi Tirumalai Nájak Palota bejárása. Vacsora és szállás ismert oázisunkban.
jan. 9. Madurai – Trichy – Thanjavur
Reggeli után utazás (4 óra) északkeletre, Tandzsávúrba. Félúton megállunk Tamil Nadú második legnagyobb városánál, a közel 800 km hosszú Kávéri-folyó felső deltájában épült, egykori Tirucsirápallinál. A britek által Tricsire keresztelt város környékének látnivalói közül szó szerint kiemelkedik – be is járjuk – a Visnunak dedikált, 21 tornyos, 13. századi Szrí Ranganátha-templom és a 83 m magas sziklahegyre épült Szikla-erőd. Vacsora és szállás a Tandzsavúrban: Svatma 4*
jan. 10. Thanjavur – Kumbakonam – Cholapuram – Pondichery
Reggeli után felderítjük a Tandzsurnak is becézett város közepén álló világcsodát. A középkori India egyik leghatalmasabb államát (Csolamadalam) a csólák hozták létre, melynek éléskamrája ez a termékeny, jól öntözhető vidék volt. A Csólák hatalma időnként nemcsak Szri Lankára, hanem a Maláj-félszigetre is kiterjedt. A nap folyamán felkeressük az UNESCO világörökségi védettsége alatt álló négy legszebb csóla templomot. Az aranykorban, a 10. század végén, Tandzsúr volt a Csóla főváros és Rádzsarádzsacsóla király idején itt emelték a Sívának szentelt szentélykomplexumot: a Brihadísvara-templom, a Szaraszvati Mahal könyvtár és a palota ma is látható. Később továbbutazunk északra. 1 óra után érjük el a gyönyörű Airavatísvara-templomot. A felderítőséta után továbbutazunk és újabb 1 óra után megállunk a 2. Csóla főváros pazar szentélyénél: a 12. századi Brihadísvara-templomnál. Naplementében még 2 órás út vár ránk, hogy elérjük a Bengáli-öböl partját. Vacsora és szállás Pondiseriben: Le Pondy 4*
jan. 11. Pondichery – Mahabalipuram
Reggeli után városnézés a volt francia gyarmati városkában: kepi sapkás rendőrök, széles boulevardok, francia, portugál templom és Pondiseri múzeuma. A nap közepén továbbutazunk észak felé. A Csólák egykori birodalmát elhagyva, egy másik „fényes” dél-indiai dinasztia, a Pallavák földjét szeljük át (1,5 óra). Kora délután érkezés a Pallavák kikötővárosába, Mahábalipuramba, ahol szállásunk közvetlenül a tengerparton, a Parti-templomtól 500 méterre lesz. Vacsora és szállás a tengerparton: Radisson / Blu 4*
jan. 12. Mahábalipuram – Chennai – Colombo/Negombo
Reggeli előtt barangolás a Pallava-királyság (3-9. század) UNESCO világörökségi védettséget élvező kikötővárosának műemlékei között. A Pallava építő- és díszítőművészet egyedülálló teljesítményei Mahábalipuramban a 7.-8. századból maradtak fenn: a monolitokból faragott, ceremóniaszekereket ábrázoló „szekértemplomok”, a szintén monolitokból faragott többszintes templomok, a sziklákból kivájt szentélyek, „sziklatemplomok” (pl. az öt Pándava fivér -temploma). Reggelire visszatérés a szállásra, pihenés medencénk mellett. Délután a sziklákba faragott hatalmas domborműfolyamokkal (pl. Ardzsúna vezeklése) és a kövekből emelt templomtornyokkal búcsúzunk Dél-Indiától. (Parti-templomok). Később utazás (1.5 óra) az egykori Madrász repülőterére. Repülés (16:05-17:25) Sri Lanka szigetére (1 óra 20 perc). Belépés Sri Lankára Negombo repülőterén, majd transzfer közeli szállásunkra. Vacsora és szállás: Marino Beach Colombo 4*
jan. 13. Negombo – Kandalama – Sigiriya
Kényelmes reggeli után utazás (2 óra) a sziget belsejébe. Félúton lábnyújtós megálló Kurunegala melletti tó partján. Továbbutazás (1,5 óra) Kandalama-tó melletti szállásunkra. Délután végre megmozgatjuk pihent tagjainkat és naplementéig a Sigiriya, az „Oroszlánszikla” és az alsó palotakert megmászásával és bejárásával telik. Kassapa egykori királyvárosa Sri Lanka egyik legizgalmasabb és romjaiban is lenyűgöző műemléke és természetesen az UNESCO világörökség része! Vacsora és szállás: Amaya Lake 4*
jan. 14. Kandalama – Polonnaruwa – Minneriya Nemzeti Park – Kandalama
Reggeli után utazás (1,5 óra) Polonnaruwába, a középkor egyik legfényesebb buddhista városába. A szingaléz királyok második fővárosa UNESCO világörökségi védettség alatt áll. A műemlékterület bejárása. Délután visszaindulunk a tó melletti szállásunkra. Útban megállunk a Minneriya Nemzeti Park bejáratánál és dzsipekre szállunk. A Nyitott terepjárókkal Sri Lanka csodálatos természeti értékeinek egyikét kalandozzuk be. Utunk bambuszerdőn és száraz örökzölden keresztül vezet a középkor óta mesterségesen duzzasztott Minneriya víztározó partjaira, ahol madarak ezereivel és szerencsés esetben, a mintegy 5000 vadon élő elefánt néhány példányával is találkozunk majd. Naplementében hagyjuk el a Nemzeti Parkot. Vacsora és szállás.
jan. 15. Kandalama – Dambulla – Nalanda – Aluvihara – Matale – Kandy
Reggeli után a 2000 éves Sri Lankai buddhista építészet és művészet unikális gyöngyszeméhez utazunk (0,5 óra). Barlangszentélyek Sri Lanka szerte fellelhetők, de a Dambullában fennmaradt freskók és szobrok méretükben és szépségükben mindet felülmúlja. Az UNESCO Világörökségi Bizottsága 1991-ben ismerte ezt el. A Barlangok bejárása után továbbutazunk dél felé, Sri Lanka hegyeibe. Útban (0,5 óra) megállunk a Pallava hódítás idején emelt Nalanda templomnál, majd megemlékezünk (0,5 óra) Aluvihara kolostoránál arról, hogy 2000 éve itt kanonizálták az egész Délkelet-Ázsiában követett Théravada buddhizmus szent iratait, a Tripitakát. Később megállunk Matale vidékén is, hogy megismerkedjünk a trópusi környezet fűszer és gyógynövényeivel, melyek nemcsak az ízletes ételek elkészítésénél fontos, hanem Dél-India és Sri Lanka szerte évezredes hagyományokra építő ajurvéda gyógyászat alapanyaga is. Egy óra múlva, délutánra elérjük Sri Lanka történetének 3. fővárosát, Kandyt. A Kandy völgyére néző szállásunkon pihenünk picit, majd leereszkedünk a Szent-fog templomához. A napot Kandy híres fesztiváli táncainak megtekintésével zárjuk. Vacsora és szállás Kandy hegyoldalában: Amaya Hill 4*
jan. 16. Kandy – Peradeniya – Nuwara Eliya
Reggeli után látogatás a pazar Peradeniya botanikus kertben. A kiadós barangolás után buszra szállunk, hogy angolok menedékét a legszebb útvonalon közelítsük meg. A környék csodás panorámát kínál: vízesések, erdők és teaültetvények látványa kíséri utunk. A 2000 méteren fekvő gyarmati városka, Nuwara Eliya 5-8 fokkal kellemesebb klímát biztosított a melegebb hónapokban, így nem csoda, hogy a britek gyakran szöktek ide a tikkasztó hőség elől. A városka környéke a legjobb minőségű, narancsos színű, felföldi Ceylon tea termőterülete. Érkezés után vagy másnap reggel beleszippantunk egy tea szárító levegőjébe és szerét ejtjük egy kis kóstolónak is. Vacsora és szállás: Ripon Grand Hill 4*
jan. 17. Nuwara Eliya – Tissamaharama – Yala Nemzeti Park
Reggeli után leereszkedés délre (3 óra) az egykori hercegi központhoz (útban fotóstoppok a szebb vízeséseknél és kilátópontokon, pl. Rawana). Délután még megtekintjük Tissamaharama ősi sztúpáit, majd a Yala Nemzeti Park határán épült kiváló szállásunkra érkezünk (0,5 óra), ahol „saját tavunkban, kertünkben” is otthon érzik magukat a híres park lakói. Vacsora és szállás a Yala mellet: Kithala Resort 4*
jan. 18. Yala Nemzeti Park – Galle - Hikkaduwa
Napfelkeltekor (05.45) jeepekbe szállunk és behajtunk Sri Lanka egyik legismertebb és legnagyobb nemzeti parkjába. A Yala változatos ökoszisztémáiról, valamint kiemelkedően gazdag és sokszínű élővilágáról híres. Tüskés bozótosok, száraz és nedves erdőségek, lápos vidékek, vizes élőhelyek, homokos tengerpartok, lagúnák és part menti mangróve-erdők egyaránt előfordulnak. A tavak közelében szarvas-, és vaddisznócsapatokkal találkozhatunk, krokodilok és vízimadarak ezreit láthatjuk, míg kis szerencsével a leopárdot és az ajakosmedvét is lencsevégre kaphatjuk. Reggelizni visszatérünk szállásunkra (09.30). Reggeli után (11.00) útra kelünk és többnyire az Indiai-óceán partján utazunk nyugatra, Galle kikötővárosába (3,5 óra). Galle európai stílusú óvárosával és Ázsia legnagyobb, az európaiak által épített ódon erődítményével a gyarmati időszak kimagasló jelentőségű emléke, egyben Sri Lanka egyik UNESCO világörökségi védettséget élvező kulturális helyszíne. Galle a Keletet és Nyugatot összekötő tengeri kereskedelmi útvonalon, az úgynevezett Tengeri Selyemút már vagy ezer éve jelentős nemzetközi kikötő volt, amikor 1505-ben az első portugál hajók horgonyt vetettek partjainál, majd kisebb erődítményt emeltek védelmére. A portugálok fölött 1640-ben győzedelmeskedő hollandok kiszélesítették a védelmi árkokat, s masszív falakkal övezett, tömör bástyákkal uralt erődöt létesítettek, melynek maradványai ma is a város jelképéül szolgálnak. A városka bejárása után picit továbbutazunk a nyugati partvidéken. Vacsora és szállás Hikkaduwa tengerpartján: Cinnamon Hikka Tranz 4*+
Szabadnap. Egész napos élményfeldolgozós pihenés a parton. Vacsora és szállás a tengerparton: Cinnamon Hikka Tranz 4*+
jan. 20. Hikkaduwa – Kosgoda – Colombo – Doha
Reggeli után pihenés a tengerparton. Délután (13.30) utazás a fővárosba. 2 óra múlva elérjük Colombót, a szigetország fővárosát. A 8. században arab kereskedők alapítottak kolóniákat a város környékén. A 16. század közepén, a portugálok elleni erők mellé álló hollandok, Colombo 1656-os elfoglalása után, ellenőrzést nyertek Sri Lanka leggazdagabb fahéjtermő vidékei fölött, s a várost a Holland Kelet-Indiai Társaság jelentős központjává szervezték. A hollandokat váltó angolok 1815-ben a brit koronagyarmat, Ceylon fővárosává tették Colombót, amely pozícióját a függetlenség 1948-as elnyerése után is megőrizte. Busszal bejárjuk a lényegesebb gyarmati emlékeket, az óvárosban sétálunk kicsit, betérünk egy-két üzletbe, hogy kincses kosarunk feltölthessük hazaút előtt, majd transzfer a repülőtérre. Késői vacsora Colomóban, a Cinnamon Grand 5*-os szállodában. Búcsú Sri Lankától, transzfer a repülőtérre.
jan. 21. Doha - Budapest
Indulás Colombóból 04:00-kor, utazás Dohába. Megérkezés 06:30-kor. Továbbindulás 08:40-kor. utazás Budapestre, hazaérkezés 12:20-kor.
Részvételi díj (min. 15 fő):     ELŐKÉSZÜLETBEN
Felár 11-12 fő esetén:
Felár 13-14 fő esetén:
Budapest – Doha – Cochin, Chennai – Colombo, Colombo – Doha – Budapest útvonalon, átszállással. A légitársaságok az illetékváltoztatás jogát a jegykiállításig fenntartják!
A részvételi díj tartalmazza: programokat, belépőket,  magyar és helyi idegenvezetéssel, szállást a fent említett igényes hotelekben, kétágyas elhelyezéssel (EÁF: … Ft/fő), transzfereket
A részvételi díj nem tartalmazza: vízumdíjakat (35.000 Ft/fő, 3 db igazolványkép), borravalókat (… USD), kombinált utazásképtelenségi és BBP biztosítást, személyes kiadásokat (telefon, hordárok stb.)
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours